গণধর্ষণ মামলা থেকে নাম মুছতে পুলিশকে ঘুষ! যোগীরাজ্যের এ কী হাল!

ওয়েব ডেস্ক: প্রশাসনের অন্দরেই যদি এভাবে দুর্নীতি (Corruption) হয়, তাহলে বিচারব্যবস্থা কতটা স্বচ্ছ হবে? যোগীরাজ্যের (Uttar Pradesh) এক ঘটনাকে ঘিরে সম্প্রতি এই প্রশ্নই উঠছে। লখনৌতে (Lucknow) এক গণধর্ষণ (Gang Rape) মামলার অভিযুক্তের নাম মামলা থেকে মুছে ফেলতে ঘুষ (Bribe) খেল খোদ পুলিশ। তবে এই খবর চাউর হতেই তড়িঘড়ি গ্রেফতার (Police Inspector Arrested) করা হল অভিযুক্ত পুলিশ আধিকারিককে। জানা গিয়েছে, গ্রেফতার সাব-ইন্সপেক্টর ধনঞ্জয় সিং লখনৌর মহানগর থানার অধীনে পেপার মিল কলোনি আউটপোস্টে কর্মরত ছিলেন।

অভিযোগ, একটি গণধর্ষণ মামলায় প্রতীক গুপ্তা নামে এক কোচিং সেন্টারের মালিকের নাম উঠে আসে। কিন্তু সেই মামলা থেকে নিজের নাম সরানোর জন্য ধনঞ্জয় সিং-এর সঙ্গে যোগাযোগ করেন প্রতীক। অভিযোগ অনুযায়ী, ধনঞ্জয় প্রতীকের কাছ থেকে ৫০ লক্ষ টাকা ঘুষ দাবি করেন, পরে ২ লক্ষ টাকার অগ্রিম নিতে রাজি হন। বিনিময়ে গুরুতর এই মামলা থেকে তাঁর নাম সরিয়ে দেওয়ার প্রতিশ্রুতি দেন ওই পুলিশকর্মী।

আরও পড়ুন: দিল্লিতে বাতাসের মান খুব খারাপ, ধোঁয়াশার চাদরে রাজধানী

ঘটনার খবর পেয়ে ওই পুলিশ আধিকারিককে হাতেনাতে ধরতে ফাঁদ পাতে অ্যান্টি করাপশন অর্গানাইজেশন। বুধবার রাত সাড়ে ন’টার দিকে চালানো হয় একটি গোপন অভিযান। তাতেই ধনঞ্জয় সিংকে হাতেনাতে গ্রেফতার করে দুর্নীতি দমন শাখা।

অ্যান্টি করাপশন টিমের আধিকারিকরা জানান, অভিযুক্ত পুলিশকর্মীকে একটি ফাইলে রাখা ৫০০ টাকার নোট নেওয়ার সময় ধরা হয়। গোটা ঘটনাটি অডিও-ভিজুয়াল নজরদারির মাধ্যমে রেকর্ড করা হয়, যা এখন সামাজিক মাধ্যমে ভাইরাল। ধনঞ্জয় সিং-কে সঙ্গে সঙ্গে আটক করে আলিগঞ্জ থানায় দুর্নীতি দমন আইনের অধীনে মামলা রুজু করা হয়েছে।

দেখুন সেই ভিডিও:

गजब घूसखोरी !

दरोगा जी ने पैसे को हाथ तक नहीं लगाया। फाइल में गड्डी रख साइड कर दी. ये लखनऊ महानगर कोतवाली में तैनात चौकी इंचार्ज धनंजय सिंह हैं. इन्हें ही कल एंटी करप्शन टीम ने लखनऊ में रंगे हाथों गिरफ्तार किया है. pic.twitter.com/ODFvDrdOR8

— Priya singh (@priyarajputlive) October 30, 2025

প্রসঙ্গত, গত ৯ সেপ্টেম্বর মহনগর থানায় একটি গণধর্ষণ মামলা দায়ের হয়। অভিযোগ, প্রতীক গুপ্তার কোচিং সেন্টারের এক প্রাক্তন কর্মীকে কাজের নাম করে ফ্ল্যাটে ডেকে নিয়ে গিয়ে মদ্যপান করিয়ে ধর্ষণ করা হয় এবং সেই ভিডিও রেকর্ড করা হয়। প্রথমে ভয়ে চুপ থাকলেও পরে সাহস সঞ্চয় করে ওই তরুণী পুলিশে অভিযোগ জানান। কিন্তু তদন্ত চলাকালীনই ধনঞ্জয় সিংয়ের বিরুদ্ধে অভিযুক্তের নাম মামলা থেকে সরিয়ে দেওয়ার জন্য ঘুষ নেওয়ার অভিযোগ সামনে আসে।

দেখুন আরও খবর:

The post গণধর্ষণ মামলা থেকে নাম মুছতে পুলিশকে ঘুষ! যোগীরাজ্যের এ কী হাল! first appeared on KolkataTV.